Berlin (dpa/SN). Wuslědki sonděrowanskich rozmołwow potencielneje jamaiskeje koalicije su dale a konkretniše. Tole wuchadźa z poprawom tajneje papjery, kotraž powěsćerni dpa předleži. Zjimane su tam dypki jednotliwych partnerow, kotrež njejsu hišće doskónčnje wobjednawane. Cyłkownje wopřijima dźěłowy katalog 125 dypkow w dwanaće temowych wobłukach. Dale su jednotliwe aspekty štyrjoch partnerow CDU, CSU, FDP a Zelenych ke kóždemu dypkej zjimane.
Dawkowu prognozu předstajił
Berlin (dpa/SN). Amtěrowacy zwjazkowy financny minister Peter Altmaier (CDU) chcyše dźensa popołdnju wuslědki dawkoweje prognozy předstajić. Po třidnjowskich wuradźowanjach fachowcow Zwjazka a krajow, Zwjazkoweje banki, komunalnych zarjadow, wědomostnych institucijow a statistiskeho zarjada zamołwići knježerstwa dawkowe trochowanja z napjatosću wočakuja. Wuslědki su směrodajne za financne planowanje politiskich zaměrow.
Opel nikomu njewupowědźi
Choćebuz (SN/CoR). Zo móža Serbja tež awantgarda na filmowym polu być, wo tym swědči modelowy projekt Filmoweho zwjazka Sakskeje, kotryž je wčera projektowy nawoda André Eckardt na sympoziju „Filmowe herbstwo zachować – Njewidźomne stawizny Serbow“ we wobłuku Choćebuskeho filmoweho festiwala předstajił. Dźesać serbskich produkcijow z časa wot lěta 1947 do 1993 su w zhromadnym dźěle ze Załožbu za serbski lud, Serbskim institutom, załožbu DEFA, Zwjazkowym archiwom a Sakskej krajnej a uniwersitnej biblioteku (SLUB) digitalizowali. Kak bě ze 54 000 mjeńšin materiala bywšeho filmoweho studija SORABIA sydom paskow wuzwolił, wo tym rozprawješe jeho nawoda dr. Toni Bruk.
Wosebitu wustajeńcu wo reformaciji w Choćebuzu a Delnjej Łužicy z titlom „A njedajće so wotwobroćić wot praweho puća ewangelija“ (Jan Brězan) wotewru jutře, pjatk, w Choćebuskim měšćanskim muzeju. Axel Arlt je so z muzejowym nawodu Steffenom Krestinom wo ekspoziciji rozmołwjał.
Čehodla wotewrjeće tule reformacisku wustajeńcu hakle 10. nowembra?
S. Krestin: Sprěnja bě so Martin Luther 10. nowembra narodźił. Zdruha smy z ewangelskej cyrkwju w Choćebuzu wusko hromadźe dźěłali a sej myslili, zo njeje tema reformacije z jubilejnej dekadu a ze swjedźenskimi aktami nimo. Tema dźensa dale wulku rólu hraje. Njeje tuž špatne znamjo, zo přehladku drje hišće w lěće 2017, ale tydźeń po 31. oktobrje wotewrjemy.
Kak je ekspozicija natwarjena?
S. Krestin: Zaběramy so w pjeć kapitlach ze stawiznami reformacije w Choćebuzu a Delnjej Łužicy. Při tym smy reformatoriske zakładne principy sola gratia, sola fide, solus Christus a sola scriptura takrjec jako směrnicu přewzali. W poslednim wotrězku wěnujemy so dale stawiznam přijimanja reformacije.
Je aspekt přijimanja tak wuznamny?
Lětuše dalekubłanske zarjadowanje Serbskeho šulskeho towarstwa kónc oktobra w Chróšćanskej „Jednoće“ drje kubłarki a kubłarjo dźěćacych dnjowych zarjadnišćow njezabudu.
Chrósćicy (SN/MiR). Na kóncu wjacehodźinskeho zarjadowanja steješe přeco hišće prašenje, hač a kak kubłanje (Bildung) – nic woćehnjenje (Erziehung) dźěći – w žłobiku, pěstowarni a horće přichodnje rjadować. Tele prašenje a dwěle běchu w běhu přednoška prof. Malty Mienerta nastali. Z přednoškom rozestajeja so nětko w jednotliwych dźěćacych zarjadnišćach – wosebje internje mjez sobudźěłaćerjemi –, kotrež su w nošerstwje Serbskeho šulskeho towarstwa. Wšako jewješe so hižo na zarjadowanju problem, hač móža docyła hišće po dotalnych pućach dźěći kubłać abo hač maja nošerjo kubłanišćow scyła dosć móžnosćow žadanjam wotpowědować. Malte Mienert poda přitomnym nastorki k rozrisanju.
Rozdźělne nadawki
Projekt „Přećiwo zabyću“ (Wider das Vergessen)“ zaběra so z časom nacionalsocializma. Wojerowscy šulerjo podawaja so na slědy přesćěhaneho ludu Židow do susodneje Pólskeje.
Dirk Szuszies rěči jasne słowa. „Tónle film njeje lochki. Wón apeluje na waše začuća, na waše swědomje“, měni ko-režiser lěta 2016 nastateho 108 minutow dołheho filma „Wir sind Juden aus Breslau“. Na žurli Wojerowskeje Kulturneje fabriki je 55 kedźbliwych šulerjow 9. a 10. lětnika z wokolnych wyšich šulow a gymnazijow. Režiserka Karin Kaper z Berlina je film nawjerćała, kotryž słuša do projekta „Přećiwo zabyću“. Na žurli Kulturneje fabriki hladaja rozmyslowacy, šokowani a nastróženi šulerjo kaž tež wučerjo na sćěnowinu. „Dajće so wot žiwjenskeje wole tychle ludźi wodźić“, podšmórnje Dirk Szuszies. „Pokažće ciwilnu kuražu. A wukńće z toho.“
Neustadt (Łu/SN). Tele dny je kniha „Krabat abo kuzłarska šula“ wučerja a spisowaćela Kurta Gerlacha z lěta 1925 w małym nakładnistwje Edition CL w sakskim Neustadće znowa wušła. Před 92 lětami bě Drježdźanske nakładnistwo w Serbach lědma znatu prěnju beletristisku knihu wo žiwjenju a skutkowanju Krabata wudało, to rěka 25 lět po prěnim wudaću Jurja Pilka a nimale 30 lět do knihi Měrćina Nowaka-Njechorńskeho.
Wacker Nordhausen
– FC Energija Choćebuz 1:1 (1:1)
Zestawa hosći: Spahić – Starcew, Matuwila, Stein, Schlüter, Kruse, Zimmer (82. Baude), Weidlich, de Freitas (70. Gehrmann), Viteritti, Karbstein (46. Boakye)
FC Energija Choćebuz by so z Nordhausena bjezmała z prěnjej poražku sezony 2017/2018 wróćiła. Načolnik regionalneje ligi-sewjerowuchod bě po dobrym starće a spěšnych wrotach přez Maximiliana Zimmera w 13. min. wotežki pušćił a třećemu tabulki dale a wjace hrajnych podźělow přewostajił. Tež 1:1 přez Nilsa Pichinota (29.) koparjow FCE njewubudźi.
Domjacy mějachu tež w druhim połčasu šansy. W 64. min. bě José Matuwila w šěsnatce wopak do dwuboja šoł a sudnik pokaza na dypk. Młody Choćebuski wrotar Avdo Spahić pak kop Jerome Prophetera wotwobara, z čimž je Choćebužanow před prěnjej poražku hrajneje doby přelutował. Georg Zielonkowski
bos_Latn ces_Latn szl_Latn nso_Latn szl_Latn szl_Latn bos_Latn szl_Latn slv_Latn szl_Latn ces_Latn pol_Latn szl_Latn pol_Latn slv_Latn szl_Latn szl_Latn vie_Latn szl_Latn deu_Latn szl_Latn ces_Latn